Черен нож
Черният нож (Apteronotus albifrons) е тропически вид риба от семейство Аптеронотови.

Физическа характеристика 
Цялото тяло е черно с изключение на опашната перка, на която е образуван бял пръстен. Няма гръбна перка и се движи с помощта на издължена коремна перка. На дължина в естествена среда достига 50 cm, а в аквариум – 35—40 cm. Женската е по-дребна от мъжкия.

Разпространение 
Произлиза от басейна на р. Амазонка в Перу и на р. Парана в частта от Венецуела до Парагвай. Обитава бързо течащи води с песъчливо дъно. Предпочита води с pH в диапазона 6—8 и температура 23—28 °C.

Начин на живот и хранене 
Активен през нощта, през деня се крие. Електрическият орган, изпращащ импулси с висока честота, както и рецепторите по дължината на цялото ѝ тяло, помагат за ориентирането в мътната вода през нощта и за намирането на храна.

Допълнителни сведения 
Понякога се отглежда в аквариум.

Външни препратки 
 Българска аквариумна енциклопедия

Apteronotus
Фауна на Неотропическата област